50 års jubilæum Hos stålvirksomheden Bladt Industries, har de i dag dækket op til kaffe og kage, da de skal fejre virksomhedens 50 års jubilæum. Men det er ikke kun Bladt Industries jubilæum, der var i fokus. Villy Falk trak nemlig første gang i arbejdstøjet som 16-årig. Dengang arbejdede han som arbejdsdreng, men nu - 50 år senere - er han ansat som kvalitets-, sikkerheds- og miljøchef hos stålvirksomheden. -Lige pludselig går tiden bare, og når man har det godt, så går tiden også godt, siger Villy Falk. Direktøren for Bradt Industries, Jan Kjærsgaard, håber ikke, det er sidste gang, virksomheden fejrer jubilæum. -Det er fantastisk at holde jubilæum, og vi vil gøre alt, hvad vi kan, for at vi kan holde jubilæer i fremtiden også, siger Jan Kjærsgaard. Det bliver ikke Villy Falks jubilæum, der skal fejres i fremtiden, for han går på pension til sommer -Jeg skal hjem og nyde mit otium og tage mig lidt kærligt af min familie.
I dag fejrer en af Nordjyllands største virksomheder, Bladt Industries, 50 års jubilæum. Men dagen markerede også en af de ansattes jubilæum.